  Туспуктэм: Константин Вознесенских Майя Бывальцева Таяз ужан арняе Удмуртиын ӧжыт зорылоз, арнялэн нырысетӥ ӝыныяз уйин но ӵукна куд-ог ёросъёсын бус луыны быгатоз. Со сярысь элькун Гидрометцентрлэн пресс-службаез ивортӥз. Вуоно уе уйпал ёросъёсын температура +1 градусозь лэзькоз, нуназе элькунъя +14 градусозь шуныт луоз. Вирнуналэ но покчиарняе, 12-тӥ но 13-тӥ коньывуонэ, интыосын кӧня ке зороз, уйин +2…+7, нуназе +8…+13 градус возиськоз. Удмуртарняе, 14-тӥ коньывуонэ, элькунлэн бадӟым люкетаз ӧжыт но золгес зороз. Уйин +3…+8, нуназе +5…+10 градус луоз. Нырысь-валысь чакланъёсъя, шутэтскон нуналъёсы куазь шӧдскымон уз воштӥськы. Тегъёс: Удмуртия куазь Гидрометцентр  